《东园秋雨野苋旅生日采供厨喜而成韵》
元代·刘崧

旅苋无人种，生来自满畦。童童承晓露，濯濯迸秋泥。

瓜蔓虫偏食，茄科草共齐。欣然供采摘，亦足慰羹齑。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。